આ ટેપ મીડિયા સમક્ષ મુક્તા પૂર્વે દિવ્યાબેને પોલીસમાં અરજી કરી હતી, પરતું પોલીસે તપાસ નહીં કરતા સમગ્ર પ્રકરણ મીડિયામાં ઉજાગર થયું હતું. બીજી તરફ આ ટેપની સત્યતા સામે પૂર્વ સાંસદ ચંદ્રેશ પટેલે સવાલો કર્યા હતા. આ ઘટનાના સપ્તાહ બાદ જ તેની પુત્રવધુ દિવ્યાબેન અને તેના પુત્ર હિતને જામનગરમાં જ કોઈ અજાણ્યા બાઈક ચાલકે ઠોકર મારી હતી. આ અકસ્માત પોતાના પૂર્વ સાંસદ સસરાએ કર્યો હોવાનો તેણીએ વધુ એક આક્ષેપ લગાવી ફરિયાદ નોંધવાની માંગણી કરી હતી. છેલ્લા ચાર દિવસમાં કોઈ કાર્યવાહી નહીં થતા દિવ્યાબેને આજે મહિલા પોલીસમાં વધુ એક અરજી કરી પોતાના સસરા પક્ષ તરફથી જીવનું જોખમ હોવાનો ભય દર્શાવી પોલીસ રક્ષણની માંગણી કરી હતી. પરિણીતાની પૂર્વ સાંસદ સામે વધુ એક અરજીને લઈને હાલ જામનગરમાં આ બાબત ચર્ચાનો વિષય બની છે.